ᱚᱦᱢᱚᱫᱽᱱᱚᱜᱚᱨ

ᱚᱦᱢᱚᱫᱽᱱᱚᱜᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮ ᱚᱦᱢᱚᱫᱽᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱯᱩᱱᱮ ᱠᱷᱚᱱ ᱑᱒᱐ ᱠᱤᱞᱚᱢᱤᱴᱚᱨ ᱠᱚᱧᱮ ᱥᱟᱢᱟᱝ ᱨᱮ ᱟᱨ ᱚᱣᱨᱚᱝᱜᱟᱵᱟᱫᱽ ᱠᱷᱚᱱ ᱑᱑᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱚᱦᱢᱚᱫᱽᱱᱚᱜᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱚᱦᱢᱚᱫᱽ ᱱᱤᱡᱟᱢ ᱥᱟᱦ ᱮᱦᱚᱵ ᱠᱷᱚᱱ ᱤᱫᱤ ᱟᱠᱟᱱᱟ, ᱚᱠᱚᱭ ᱫᱚ ᱑᱔᱙᱔ ᱥᱟᱞ ᱨᱮ ᱢᱤᱫ ᱞᱟᱹᱲᱦᱟᱹᱭ ᱴᱟᱺᱰᱤ ᱨᱮ ᱥᱚᱦᱚᱨ ᱨᱮᱱᱟᱜ ᱛᱷᱟᱯᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱡᱟᱦᱟᱸᱭ ᱩᱱᱤᱫᱚ ᱥᱩᱯᱤᱨᱤᱭᱟᱨ ᱵᱚᱦᱢᱚᱱᱤ ᱯᱷᱟᱹᱫᱽ ᱥᱟᱞᱟᱜ ᱞᱟᱹᱲᱦᱟᱹᱭ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱵᱷᱤᱸᱜᱚᱨ ᱟᱹᱛᱩ ᱨᱮᱱᱟᱜ ᱡᱟᱜᱟ ᱥᱩᱨ ᱨᱮ ᱛᱟᱦᱮᱸ ᱠᱟᱱᱟ ᱾ ᱵᱚᱦᱢᱚᱱᱤ ᱥᱩᱞᱛᱚᱱᱚᱛ ᱟᱜ ᱨᱟᱹᱯᱩᱫ ᱥᱟᱶ, ᱚᱦᱢᱚᱫᱽ ᱫᱚ ᱚᱦᱢᱚᱫᱽᱱᱚᱜᱚᱨ ᱨᱮ ᱢᱤᱫᱴᱟᱹᱝ ᱱᱟᱶᱟ ᱥᱩᱞᱛᱚᱱᱚᱛ ᱮ ᱛᱷᱟᱯᱚᱱ ᱠᱮᱫᱟ, ᱡᱟᱦᱟᱸ ᱱᱤᱡᱟᱢ ᱥᱟᱦᱤ ᱵᱚᱝᱥᱚ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱾

ᱱᱟᱜᱟᱢ
ᱚᱦᱢᱚᱫᱽᱱᱚᱜᱚᱨ ᱥᱚᱦᱚᱨ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱔᱙᱐ ᱥᱟᱞ ᱨᱮ ᱚᱦᱢᱚᱫᱽ ᱱᱤᱡᱟᱢ ᱥᱟᱦ ᱦᱚᱛᱮᱛᱮ ᱢᱤᱫ ᱢᱟᱨᱮ ᱥᱚᱦᱚᱨ, ᱵᱷᱤᱸᱜᱚᱨ ᱛᱷᱟᱱ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱵᱚᱦᱢᱚᱱᱤ ᱥᱩᱞᱛᱚᱱᱚᱛ ᱟᱜ ᱨᱟᱹᱯᱩᱫ ᱥᱟᱶ, ᱚᱦᱢᱚᱫᱽ ᱫᱚ ᱚᱦᱢᱚᱫᱽᱱᱚᱜᱚᱨ ᱨᱮ ᱢᱤᱫᱴᱟᱹᱝ ᱱᱟᱶᱟ ᱥᱩᱞᱛᱚᱱᱚᱛ ᱟᱜ ᱛᱷᱟᱯᱚᱱ ᱠᱮᱫᱟ, ᱡᱟᱦᱟᱸ ᱱᱤᱡᱟᱢ ᱥᱟᱦᱤ ᱵᱚᱝᱥᱚ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱾

ᱚᱛᱱᱚᱜ

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱦᱢᱚᱫᱽᱱᱚᱜᱚᱨ ᱨᱤᱱ ᱦᱚᱲ ᱮᱞ ᱫᱚ ᱓᱔᱗,᱕᱔᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱓% ᱟᱨ ᱛᱤᱨᱞᱟᱹ ᱫᱚ ᱔᱗% ᱢᱮᱱᱟᱜ ᱠᱚᱣᱟ ᱾ ᱚᱦᱢᱚᱫᱽᱱᱚᱜᱚᱨ ᱨᱮᱱᱟᱜ  ᱥᱮᱪᱮᱫ ᱫᱚᱨ ᱫᱚ ᱘᱔% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱚᱦᱨᱤ ᱫᱚ ᱗᱙.᱙% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱑᱐% ᱦᱚᱲ ᱮᱞ ᱫᱚ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱥᱟᱜᱟᱲᱚᱢ
ᱦᱚᱭ ᱦᱟᱰᱟᱨ
ᱚᱦᱢᱚᱫᱽᱱᱚᱜᱚᱨ ᱥᱚᱦᱚᱨ ᱨᱮ ᱥᱤᱯᱞᱮᱱ ᱥᱮᱵᱟ ᱦᱚᱛᱮᱛᱮ ᱦᱚᱭ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱥᱤᱯᱞᱮᱱ ᱞᱟᱹᱜᱤᱫ ᱛᱮ ᱡᱟᱦᱟᱡᱽ ᱜᱷᱟᱴ ᱫᱚ ᱚᱦᱢᱚᱫᱽᱱᱚᱜᱚᱨ ᱥᱚᱦᱚᱨ ᱠᱷᱚᱱ ᱓᱐ ᱴᱤᱯᱤᱡ ᱥᱟᱺᱜᱤᱧ ᱨᱮ ᱢᱩᱞᱟ ᱰᱮᱢ ᱫᱟᱜ ᱨᱮ ᱢᱮᱱᱟᱜᱼᱟ ᱾ ᱢᱮᱨᱤᱴᱟᱭᱤᱢ ᱮᱱᱚᱨᱡᱤ ᱦᱮᱞᱤ ᱮᱭᱟᱨ ᱥᱟᱨᱵᱤᱥᱮᱡᱽ ᱯᱨᱟᱭᱵᱷᱮᱴ ᱦᱚᱛᱮᱛᱮ ᱮᱢᱚᱜᱟᱜ ᱥᱮᱵᱟ ᱞᱤᱢᱤᱴᱮᱰ (MEHAIR) ᱫᱚ ᱒᱒ ᱥᱮᱯᱛᱮᱢᱵᱚᱨ ᱒᱐᱑᱔ ᱥᱟᱞ ᱠᱷᱚᱱ, ᱪᱟᱞᱟᱜ ᱠᱟᱱ ᱩᱰᱟᱹᱱ ᱡᱩᱦᱩ, ᱢᱩᱢᱵᱟᱭ ᱠᱷᱚᱱ ᱢᱩᱞᱟ ᱰᱮᱢ ᱞᱟᱹᱜᱤᱫ ᱛᱮ ᱢᱮᱱᱟᱜᱼᱟ ᱾

ᱨᱮᱞ
ᱚᱦᱢᱚᱫᱽᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:ANG) ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱛᱟᱱᱟᱞᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱥᱚᱞᱟᱯᱩᱨ ᱰᱤᱵᱤᱡᱚᱱ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾ ᱚᱦᱢᱚᱫᱽᱱᱚᱜᱚᱨ ᱨᱮ ᱯᱩᱱᱮ, ᱢᱚᱱᱢᱟᱰ, ᱠᱚᱯᱚᱨᱜᱟᱶ, ᱥᱤᱨᱰᱤ, ᱫᱚᱶᱩᱰ, ᱜᱳᱣᱟ, ᱱᱟᱥᱤᱠ ᱟᱨ ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱪᱮᱱᱱᱟᱭ, ᱠᱚᱞᱠᱟᱛᱟ, ᱵᱮᱝᱜᱽᱞᱳᱨ, ᱚᱦᱢᱚᱫᱟᱵᱟᱫᱽ ᱞᱮᱠᱟᱱ ᱮᱴᱟᱜ ᱢᱮᱴᱨᱚ ᱥᱚᱦᱚᱨ ᱥᱟᱶ ᱨᱮᱞ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱔᱑ ᱜᱚᱴᱟᱝ ᱮᱠᱥᱯᱨᱮᱥ ᱴᱨᱮᱱᱮ ᱛᱤᱸᱜᱩᱭᱟ ᱾ ᱱᱤᱛᱚᱜ ᱦᱚᱸ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱢᱩᱬ ᱥᱚᱦᱚᱨ ᱞᱟᱹᱜᱤᱫ ᱛᱮ ᱥᱚᱡᱷᱮ ᱨᱮᱞ ᱡᱚᱯᱚᱲᱟᱣ ᱨᱮᱱᱟᱜ ᱫᱟᱹᱵᱤ ᱢᱮᱱᱟᱜᱼᱟ ᱾ ᱚᱦᱢᱚᱫᱽᱱᱚᱜᱚᱨ ᱥᱴᱮᱥᱚᱱ ᱫᱚ ᱱᱤᱛᱚᱜ ᱯᱩᱱᱮ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱦᱩᱭᱩᱜᱼᱟ ᱾ ᱫᱚᱶᱩᱰᱼᱚᱸᱠᱟᱭ ᱠᱷᱚᱸᱰ ᱨᱮᱱᱟᱜ ᱒᱔ ᱜᱚᱴᱟᱝ ᱥᱴᱮᱥᱚᱱ ᱫᱚ ᱯᱩᱱᱮ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱥᱟ ᱦᱩᱭᱩᱜᱼᱟ ᱾ ᱫᱚᱶᱩᱰᱼᱚᱸᱠᱟᱭ ᱠᱷᱚᱸᱰ ᱫᱚ ᱱᱤᱛᱚᱜ ᱥᱚᱞᱟᱯᱩᱨ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾ ᱯᱩᱱᱮ ᱰᱤᱵᱤᱡᱚᱱ ᱨᱮ ᱵᱚᱫᱚᱞ ᱠᱟᱛᱮ ᱚᱦᱢᱚᱫᱽᱱᱚᱜᱚᱨ ᱟᱨ ᱯᱩᱱᱮ ᱥᱴᱮᱥᱚᱱ ᱛᱟᱞᱟ ᱨᱮ ᱰᱮᱢᱩ ᱥᱮᱵᱟ ᱮᱦᱚᱵᱚᱜ ᱦᱩᱭ ᱫᱟᱲᱮᱭᱟᱜᱼᱟ ᱾

ᱥᱚᱲᱚᱠ
ᱚᱦᱢᱚᱫᱽᱱᱚᱜᱚᱨ ᱫᱚ ᱢᱚᱦᱟᱨᱟᱥᱴᱨᱚ ᱟᱨ ᱮᱴᱟᱜ ᱯᱚᱱᱚᱛ ᱠᱚ ᱨᱮᱱᱟᱜ ᱢᱩᱬ ᱥᱚᱦᱚᱨ ᱥᱟᱶ ᱥᱚᱲᱚᱠ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱚᱦᱢᱚᱫᱽᱱᱚᱜᱚᱨ ᱨᱮ ᱚᱣᱨᱚᱝᱜᱟᱵᱟᱫᱽ, ᱯᱟᱨᱵᱷᱟᱱᱤ, ᱱᱟᱱᱫᱮᱲ, ᱯᱩᱱᱮ, ᱱᱟᱥᱤᱠ, ᱵᱤᱰ, ᱥᱚᱞᱟᱯᱩᱨ, ᱩᱥᱢᱟᱱᱟᱵᱟᱫᱽ ᱞᱟᱹᱜᱤᱫ ᱛᱮ ᱔ ᱞᱮᱱ ᱥᱚᱲᱚᱠ ᱡᱚᱯᱚᱲᱟᱣ ᱟᱠᱟᱱᱟ ᱾ ᱛᱮᱞᱮᱝᱜᱟᱱᱟ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱒᱒ ᱫᱚ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜ ᱠᱟᱱᱟ ᱾ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱥᱚᱲᱚᱠ ᱥᱟᱜᱟᱲᱚᱢ ᱱᱤᱜᱟᱢ (MSRTC) ᱟᱨ ᱵᱷᱤᱱᱟᱹ ᱵᱷᱤᱱᱟᱹ ᱯᱨᱟᱵᱷᱮᱴ ᱥᱟᱜᱟᱲᱚᱢ ᱪᱟᱪᱞᱟᱣ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱴᱷᱟᱶ ᱠᱷᱚᱱ ᱡᱚᱲᱟᱣᱟᱜ ᱵᱟᱥ ᱥᱮᱵᱟ ᱧᱟᱢ ᱮᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Ahmednagar: Places to Visit
ᱚᱦᱢᱚᱫᱽᱱᱚᱜᱚᱨ (ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ)
Ahmednagar
 Ahmednagar Bus Stands Center Contact list


ᱛᱷᱚᱠ:ᱚᱦᱢᱚᱫᱽᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ